भलिबलको उपाधि कुइभिरलाई
दिक्तेल रुपाकोट मझुवाढी नगरपालिका–१२ जालपामा आइतबार सम्पन्न खुला वडास्तरीय भलिबल प्रतियोगिताको उपाधि ओखलढुङ्गाको चिसङ्खुगढी गाउँपालिका–१ कुइभिरले चुमेको छ ।
खोटाङ — दिक्तेल रुपाकोट मझुवाढी नगरपालिका–१२ जालपामा आइतबार सम्पन्न खुला वडास्तरीय भलिबल प्रतियोगिताको उपाधि ओखलढुङ्गाको चिसङ्खुगढी गाउँपालिका–१ कुइभिरले चुमेको छ ।दिक्तेल रुपाकोट मझुवागढी नगरपालिका र वडा कार्यालय जालपाको संयुक्त आयोजनामा भएको खेलमा रावाबेसी गाउँपालिका–१ कुभिण्डेलाई हराउँदै कुइभिरले उपाधि चुमेको हो ।फाइनल खेलमा कुइभिरले १९–२५,२४–२६ र १७–२५ मा कुभिण्डेलाई हराएको हो । उपाधि विजेता कुइभिरले नगद ५० हजारको साथमा ट्रफी, मेडल र प्रमाणपत्र पाएको छ ।प्रतियोगिताको दोस्रो कुभिण्डेले नगद ३० हजारको साथमा ट्रफी, मेडल र प्रमाणपत्र पाएको छ । तेश्रो हुने ऐंसेलुखर्क गाउँपालिका–५ महेश्वरीले नगद २० हजारको साथमा ट्रफी, मेडल र प्रमाणपत्र पायो । प्रतियोगितामा विभिन्न जिल्लाका १९ वडा सहभागी थिए ।